Document ID: /roh_data/filtered/fineweb-2-filterrobots_roh.jsonl.gz/5882

A l’entschatta dad in’episoda capita in mortori. Ma grazia als medis forensics èsi savens nagin problem da chattar il delinquent e d’eruir, cura ch’il mortori è capità. Uschè simpel n'èsi dentant betg, declera Daniel Wyler, manader da la medischina forensica en l’ospital chantunal a Cuira. «En las serias ed en ils crimis vegnan ils medis mussads sco surumans». Quai constettia natiralmain betg.
Medis forensics n'èn betg titulars dal Premi Nobel che vegnan da schliar mintga cas.
Medis forensics in zic spezials?
Spezials sajan els segir, manegia Daniel Wyler. Uschiglio na lavurassan nus betg sco medis forensics. En televisiun vegnan els dentant gugent mussads sco freaks che han savens in dischurden e fiman a la plazza da lavur. Quai na saja definitiv betg uschia.
Mintga di vid examinar baras?
En ils crimis èn ils medis adina vid examinar baras. En realitad è la lavur in zic autra. Varga il dubel da las persunas che nus examinain èn persunas che vivan e betg persunas mortas, di Daniel Wyler.
Tuttina na saja quai ch'ins vesia en la televisiun betg fallà. I vegnia simplamain simplifitgà tut e mussà, quai ch’il public veglia vesair.
RR actualitad 06:00